ĮRENGINIO PIRKIMO–PARDAVIMO IR PASLAUGŲ TEIKIMO SUTARTIS [CPO LT pirkimo numeris]

[Užsakovo pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau – Užsakovas), ir

[Tiekėjo pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau – Tiekėjas),

toliau kartu vadinami Šalimis, vadovaudamiesi dinaminės pirkimo sistemos „Geografiškai nuo elektros energijos vartojimo vietos nutolusio saulės šviesos elektros energijos gamybos įrenginio, jo aptarnavimo ir priežiūros paslaugų užsakymai per CPO LT elektroninį katalogą“ Nr. **[...]** įvykusiu konkrečiu pirkimu, sudarome šią Įrenginio pirkimo-pardavimo ir paslaugų teikimo sutartį (toliau – Sutartis):

1. **SUTARTIES SĄVOKOS IR SUTARTIES AIŠKINIMAS**
   1. **Centrinė perkančioji organizacija (CPO LT)** – Viešoji įstaiga CPO LT, atliekanti prekių, paslaugų ar darbų pirkimų procedūras kitų perkančiųjų organizacijų naudai.
   2. **CPO IS** – CPO LT valdoma ir tvarkoma informacinė sistema, kurioje vykdomi konkretūs pirkimai CPO LT valdomos dinaminės pirkimo sistemos pagrindu. Internetinis adresas <http://www.cpo.lt>.
   3. **Elektros energijos vartojimo vieta** – Užsakovui nuosavybės teise priklausantis nekilnojamasis turtas, kuriame Užsakovas savo reikmėms ir ūkio poreikiams tenkinti vartos Saulės elektrinėje pagamintą elektros energiją.
   4. **Europos elektroninių sąskaitų faktūrų standartas** – Europos elektroninių sąskaitų faktūrų standartas, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19).
   5. **Gaminantis vartotojas** – elektros energijos vartotojas ar kitas asmuo, gaminantis elektros energiją iš atsinaujinančių išteklių elektros energijos gamybos įrenginiuose, valdomuose nuosavybės teise ar kitais teisėtais pagrindais, savo reikmėms ir ūkio poreikiams tenkinti ir turintys teisę pagamintą, bet savo reikmėms ir ūkio poreikiams nesuvartotą elektros energiją patiekti į elektros tinklus Lietuvos Respublikos atsinaujinančių išteklių energetikos įstatymo nustatyta tvarka. Gaminančiu vartotoju Užsakovas tampa, kai Elektros energijos vartojimo vietoje įrengiamas elektros apskaitos prietaisas.
   6. **Garantinis laikotarpis** – Saulės elektrinės įrangos gamintojo ir (ar) Tiekėjo nurodytomis sąlygomis taikomas garantinis terminas, kuris skaičiuojamas nuo Valstybinės energetikos reguliavimo tarybos (toliau – VERT) išduoto leidimo gaminti elektros energiją Saulės elektrinėje dienos.
   7. **Informacinė sistema „E. sąskaita“** – valstybės informacinė sistema, skirta informacinių technologijų priemonėmis parengti, pateikti ir išsaugoti Sąskaitas už įsigyjamas prekes, paslaugas ir darbus, taip pat gauti informaciją apie pateiktų sąskaitų apmokėjimą (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)).
   8. **Įrenginys** – Sutartimi Užsakovo iš Tiekėjo įsigyjama Saulės elektrinės dalis.
   9. **Paslaugos** – Tiekėjo Užsakovui teikiamos Įrenginio ir Saulės elektrinės aptarnavimo bei priežiūros paslaugos nurodytos Techninėje specifikacijoje ir Sutartyje.
   10. **Perdavimo – priėmimo aktas** – Užsakovo ir Tiekėjo pasirašomas dokumentas, kuriuo Tiekėjas Sutartyje numatyta tvarka perduoda Įrenginį ar suteiktas Paslaugas Užsakovui.
   11. **Saulės elektrinė** – geografiškai nutolusi saulės šviesos energijos elektrinė: elektros energijos iš atsinaujinančių išteklių gamybos įrenginiai (saulės šviesos energijos moduliai) ir jų generuojamai galiai priskiriami technologiniai įrenginiai, įrengti iki skirstomojo tinklo operatoriaus ribų, nurodytų elektros tinklų nuosavybės ribų akte, kurie yra vientisas nedalomas objektas.
   12. Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai.
   13. Kai tam tikra skaičiaus reikšmė skiriasi nuo nurodyto skaičiaus žodinės reikšmės, vadovaujamasi žodine skaičiaus reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.
   14. Jeigu Sutartyje ir / ar jos prieduose nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.
2. ŠALIŲ PAREIŠKIMAI IR GARANTIJOS
   1. Kiekviena iš Šalių pareiškia ir garantuoja kitai Šaliai, kad:
      1. Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje nurodytus įsipareigojimus;
      2. Sutartį sudarė nepažeisdamos ir neturėdamos tikslo pažeisti Lietuvos Respublikos teisės aktų bei jų veiklą reglamentuojančių dokumentų bei sutartinių įsipareigojimų;
      3. jos yra mokios, jų veikla nėra apribota, joms neiškelta arba nėra numatoma iškelti bylos dėl restruktūrizavimo ar likvidavimo, jos nėra sustabdę ar apriboję savo veiklos, joms nėra iškeltos bankroto bylos.
   2. Tiekėjas pareiškia ir garantuoja, kad:
      1. pilnai susipažino su visa informacija, susijusia su Sutarties dalyku bei kita jo prašymu Užsakovo pateikta dokumentacija, reikalinga Sutarties pagrindu prisiimamiems įsipareigojimams įvykdyti bei Įrenginiui parduoti bei Paslaugoms suteikti, ir ši dokumentacija bei joje pateikta informacija yra visiškai ir pilnai pakankama tam, kad Tiekėjas galėtų užtikrinti tinkamą ir visišką visų Sutartimi prisiimamų įsipareigojimų vykdymą ir jų kokybę;
      2. turi visas licencijas, leidimus, atestatus, kvalifikacinius pažymėjimus, taip pat visą kitą reikiamą kvalifikaciją ir kompetenciją Saulės elektrinę įrengti, ekploatuoti bei Paslaugoms suteikti ir įsipareigojimams, numatytiems šioje Sutartyje, vykdyti;
      3. turi visas technines, intelektualines, fizines bei bet kokias kitas galimybes ir savybes, reikalingas ir leidžiančias jam deramai vykdyti Sutarties sąlygas;
      4. neturi jokių įsiskolinimų ar įsipareigojimų jokiems tretiesiems asmenims, kurie kliudytų tinkamai vykdyti šia Sutartimi prisiimtus įsipareigojimus, ir įsipareigoja neprisiimti tokių įsipareigojimų visu šios Sutarties galiojimo laikotarpiu;
      5. Tiekėjo šalies mokesčiai už parduodamą Įrenginį ir / ar Paslaugas yra tinkamai sumokėti.
   3. Pasikeitus aplinkybėms, nurodytoms Sutarties Bendrųjų sąlygų 2.1.3, 2.2.2, 2.2.4, 2.2.5 punktuose, Šalis įsipareigoja apie tai raštu informuoti kitą Šalį ne vėliau kaip per 3 (tris) kalendorines dienas.
   4. Šalys pareiškia ir garantuoja, kad kiekvienas Sutarties 2.1 – 2.2 punktuose nurodytų pareiškimų Sutarties sudarymo dieną yra tikras ir teisingas.
3. SUTARTIES OBJEKTAS
   1. Sutartimi Tiekėjas įsipareigoja perduoti Užsakovui nuosavybės teise Įrenginį, teikti Sutartyje numatytas Paslaugas, o Užsakovas įsipareigoja priimti Įrenginį bei sumokėti Tiekėjui už Įrenginį bei Paslaugas Sutartyje nustatyta tvarka ir sąlygomis.
   2. Įrenginio duomenys ir Elektros energijos vartojimo vietos:
      1. Įrenginio duomenys:

1 lentelė

|  |  |  |  |  |
| --- | --- | --- | --- | --- |
| 1 | Saulės elektrinės duomenys | 1.1 | Adresas | [Perkeliama iš pasiūlymo] |
| 1.2 | [VERT leidimo gaminti elektros energiją Saulės elektrinėje išdavimo data] *kai Saulės elektrinės statyba užbaigta*  arba  [VERT leidimo plėtoti elektros energijos gamybos pajėgumus išdavimo data] *kai Saulės elektrinės statyba nėra užbaigta* | [Perkeliama iš pasiūlymo] |
| 2. | Įrenginio duomenys | 2.1 | Įrenginio galia, kW | [Perkeliama iš pasiūlymo] |
| 2.2 | Įrenginio dalis Įrenginių bendrojoje nuosavybėje, proc. | [Perkeliama iš pasiūlymo] |
| 2.3 | Saulės modulių garantinis laikotarpis, metais skaičiuojamas nuo VERT leidimo gaminti elektros energiją išdavimo dienos | [Perkeliama iš pasiūlymo] |
| 2.4 | Įrenginio perdavimo Užsakovui terminas, mėnesiais nuo sutarties pasirašymo datos | [Perkeliama iš pasiūlymo] |
| 2.5 | Metinė elektros energijos generacija kWh per ataskaitinį laikotarpį (toliau - Gamybos įsipareigojimas) skaičiuojama nuo Gamybos įsipareigojimo ataskaitinio laikotarpio pradžios nurodytos 9.6 punkte | [Perkeliama iš pasiūlymo] |
| 2.6 | Gamintojo suteikiama modulių efektyvumo garantija po 25 metų, skaičiuojant kaip nurodyta 1.6 punkte | [Perkeliama iš pasiūlymo] |

* + 1. Užsakovas Įrenginio pagamintą elektros energiją vartos šiose Elektros energijos vartojimo vietose:

|  |  |  |  |
| --- | --- | --- | --- |
| Objekto pavadinimas | Unikalus Nr. | Adresas | Objektui priskirta galia, kW |
| [Perkeliama iš užsakymo] | [Perkeliama iš užsakymo] | [Perkeliama iš užsakymo] | [Perkeliama iš užsakymo] |

* 1. Mokesčiai už elektros energijos tiekimą bei naudojimosi tinklais paslaugą, elektros energijos kaupimo tinkluose tvarka bei sąlygos bei kiti elektros tiekimo ir (ar) skirstymo klausimai yra reglamentuojami atskiromis Užsakovo su elektros energijos tiekėju ir(ar) skirstomųjų tinklų operatoriumi sudarytomis sutartimis ar vadovaujantis jų veiklą reglamentuojančiais teisės aktais.
  2. Tiekėjas Sutarties galiojimo laikotarpiu teikia Paslaugas. Paslaugų teikimo terminas yra 25 metai nuo Įrenginio Perdavimo – priėmimo akto pasirašymo dienos.

1. ŠALIŲ TEISĖS IR PAREIGOS
   1. Užsakovas įsipareigoja:
      1. Sutartyje nustatytais terminais ir tvarka priimti Tiekėjo Įrenginį, atitinkantį Techninės specifikacijos reikalavimus;
      2. Įrenginio priėmimo metu patikrinti Įrenginį ir įforminti patikrinimo rezultatus Sutartyje nustatyta tvarka;
      3. sumokėti Tiekėjui už priimtą Įrenginį ir suteiktas Paslaugas Sutartyje nustatytą kainą Sutartyje nustatytomis sąlygomis ir tvarka;
      4. bendradarbiauti su Tiekėju: suteikti Tiekėjui jo pagrįstai prašomą, Užsakovo turimą informaciją ir (ar) dokumentus, būtinus Sutarčiai tinkamai ir laiku įvykdyti.
      5. per 14 (keturiolika) kalendorinių dienų nuo Įrenginio Perdavimo-priėmimo akto pasirašymo dienos tapti Gaminančiu vartotoju.
      6. ne vėliau kaip per 5 (penkias) darbo dienas nuo Tiekėjo prašymo pateikimo pateikti Tiekėjui visus jo prašomus dokumentus ir (arba) informaciją, reikalingą tinkamam Tiekėjo įsipareigojimų vykdymui pagal Sutartį;
      7. neperleisti Įrenginio ar teisių ir pareigų, kylančių iš šios Sutarties, tretiesiems asmenims be išankstinio rašytinio Tiekėjo informavimo;
   2. Užsakovas įsipareigoja tinkamai vykdyti kitus įsipareigojimus, numatytus Sutartyje ir Lietuvos Respublikoje galiojančiuose teisės aktuose.
   3. Užsakovas turi teisę:
      1. reikalauti, kad Tiekėjas tinkamai ir laiku vykdytų įsipareigojimus, nurodytus Sutartyje ir Lietuvos Respublikoje galiojančiuose teisės aktuose;
      2. neapmokėti Europos elektroninių sąskaitų faktūrų standarto neatitinkančių sąskaitų faktūrų, jeigu Tiekėjas jas pateikia ne Sutarties 5.10 punkte numatytomis priemonėmis;
      3. išskaičiuoti netesybas ir kitus dėl Tiekėjui kaltės patirtus nuostolius iš Tiekėjui mokėtinų sumų, apie tai raštu informavęs Tiekėją;
      4. sustabdyti mokėjimus Tiekėjui, jeigu Tiekėjas nevykdo arba netinkamai vykdo bet kokius Sutartimi prisiimtus ar teisės aktuose numatytus įsipareigojimus, iki kol šie įsipareigojimai nebus tinkamai įvykdyti;
      5. prašyti Tiekėjo pateikti visus Įrenginio atitikimą Techninei specifikacijai pagrindžiančius dokumentus;
      6. Sutartyje nustatyta tvarka reikalauti Tiekėjo pakeisti Tiekėjo darbuotoją ir (ar) subtiekėją ar jo darbuotoją, tiesiogiai vykdantį Sutartyje nurodytus įsipareigojimus, jeigu Sutarties vykdymui paskirtas asmuo netinkamai vykdo ar pažeidžia Sutartyje nurodytas pareigas.
      7. parduoti Įrenginį šioje Sutartyje numatyta tvarka ir sąlygomis iš anksto informavus Tiekėją;
      8. prašyti Tiekėjo pateikti informaciją ir/ar dokumentus, kurie įrodytų Paslaugų atitikimą Pirkimo sutarties 4.5.16 punkto reikalavimams.
      9. nustačius, kad Paslaugos neatitinka Pirkimo sutarties 4.5.16 punkto nuostatų, reikalauti Tiekėjo pakeisti Paslaugas į atitinkančias.
   4. Užsakovas turi kitas teises, numatytas Sutartyje ir Lietuvos Respublikoje galiojančiuose teisės aktuose.
   5. Tiekėjas įsipareigoja:
      1. Sutartyje nustatytais terminais ir tvarka perduoti Užsakovo nuosavybėn Įrenginį, atitinkantį Sutartyje ir Techninėje specifikacijoje nustatytus reikalavimus;
      2. Sutarties galiojimo metu teikti Techninėje specifikacijoje nurodytas Paslaugas;
      3. perduoti Užsakovui visą būtiną dokumentaciją, numatytą Sutartyje;
      4. iki Sutartyje nustatyto Įrenginio perdavimo Užsakovui momento prisiimti atsitiktinio Įrenginio žuvimo ar sugedimo riziką;
      5. tinkamai vykdyti įsipareigojimus, numatytus Sutartyje ir Techninėje specifikacijoje, įskaitant ir Įrenginio trūkumų šalinimą. Tiekėjas pasirūpina visa būtina įranga, darbų sauga ir darbo jėga, reikalinga Sutarties vykdymui;
      6. visą sutarties galiojimo laikotarpį išlaikyti žėmės sklypo ar kito nekilnojamojo turto, ant kurio pastatyta Saulės elektrinė, nuosavybę ar jo valdymą kitais teisėtais pagrindais;
      7. bendradarbiauti su Užsakovu ir neatlygintinai konsultuoti jį visais su Sutarties vykdymu susijusiais klausimais; nedelsiant bet ne vėliau nei per 3 (tris) darbo dienas, raštu informuoti Užsakovą apie bet kurias aplinkybes, kurios trukdo ir (ar) gali sutrukdyti Tiekėjui įvykdyti sutartinius įsipareigojimus Sutartyje nustatytais terminais bei tvarka. Toks pranešimas nepanaikina Užsakovo teisės skaičiuoti netesybas pagal Sutartį ar reikalauti atlyginti kitus nuotolius, jeigu Įrenginys nebūtų perduotas laiku;
      8. laikytis Lietuvos Respublikoje galiojančių įstatymų ir kitų teisės aktų reikalavimų, ir užtikrinti, kad Tiekėjo ar jo pasitelkto subtiekėjo (-ų) (jeigu pasitelkiamas) darbuotojai jų laikytųsi. Tiekėjas garantuoja Užsakovui ir (ar) trečiajai šaliai nuostolių atlyginimą, jeigu Tiekėjo ar jo pasitelkto subtiekėjo (-ų) (jeigu pasitelkiamas) darbuotojai nesilaikytų įstatymų ar kitų teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;
      9. nekeisti Sutartyje nurodyto subtiekėjo ir (ar) Sutarties vykdymui pasitelkto specialisto (darbuotojo), kuriuo Tiekėjas rėmėsi kvalifikacijai atitikti, be išankstinio raštiško Užsakovo sutikimo;
      10. užtikrinti, kad Sutarties sudarymo metu ir visą jos galiojimo laikotarpį Sutartį vykdytų Tiekėjo ar jo pasitelkto subtiekėjo (jeigu pasitelkiamas) darbuotojai, turintys Sutarties vykdymui reikalingą kvalifikaciją ir patirtį, atitinkančią pirkimo dokumentuose bei galiojančiuose teisės aktuose nustatytus reikalavimus (jeigu pirkimo dokumentuose buvo keliami reikalavimai kvalifikacijai). Taip pat užtikrinti, kad visą Sutarties galiojimo laikotarpį Tiekėjo ar jo pasitelkto subtiekėjo kvalifikacija (jeigu pasitelkiamas kvalifikacijos reikalavimams įrodyti) atitiks pirkimo dokumentų nustatytus reikalavimus;
      11. užtikrinti, kad Sutartį vykdys tik teisę verstis atitinkama veikla turintys asmenys, įskaitant ir pasitelkiamą (-us) subtiekėją (-us) (jeigu pasitelkiamas), neatsižvelgiant į tai, ar Tiekėjo kvalifikacija dėl teisės verstis atitinkama veikla buvo tikrinama arba tikrinama ne visa apimtimi;
      12. savo sąskaita apsaugoti Užsakovą nuo bet kokių pretenzijų ar nuostolių, atsirandančių dėl Tiekėjo ar asmenų, už kuriuos atsako Tiekėjas, veiksmų ar aplaidumo vykdant Sutartį bei atlyginti dėl šių veiksmų padarytus nuostolius Užsakovui ir (ar) tretiesiems asmenims, tame tarpe ir dėl bet kokių teisės aktų pažeidimo ar bet kokių kitų asmenų teisių pažeidimo;
      13. nenaudoti Užsakovo prekės ženklo ar pavadinimo jokioje reklamoje, leidiniuose ar kt. be išankstinio raštiško Užsakovo sutikimo;
      14. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą;
      15. Užsakovui pareikalavus per sutartyje nustatytą terminą pateikti po Garantinio laikotarpio pabaigos atsiradusių Įrenginio gedimų remonto išlaidas pagrindžiančius trečiųjų šalių dokumentus;
      16. mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, užtikrinti, kad Paslaugos nebūtų teikiamos iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte.
   6. Tiekėjas įsipareigoja tinkamai vykdyti kitus įsipareigojimus, numatytus Sutartyje ir Lietuvos Respublikoje galiojančiuose teisės aktuose.
   7. Tiekėjas turi teisę:
      1. reikalauti, kad Užsakovas priimtų kokybišką ir Techninės specifikacijos nustatytus reikalavimus atitinkantį Įrenginį bei sumokėtų už jį Sutartyje nustatytą kainą Sutartyje nustatytomis sąlygomis ir tvarka;
      2. prašyti, kad Užsakovas pateiktų Užsakovo turimus dokumentus ir (ar) kitą informaciją, kurie yra būtini Tiekėjo tinkamam Sutartimi prisiimtų įsipareigojimu įvykdymui.
      3. reikalauti, kad Užsakovas tinkamai ir laiku vykdytų kitus įsipareigojimus, nurodytus Sutartyje ir Lietuvos Respublikoje galiojančiuose teisės aktuose;
   8. Tiekėjas turi kitas teises, numatytas Sutartyje ir Lietuvos Respublikoje galiojančiuose teisės aktuose.
2. SUTARTIES KAINA IR MOKĖJIMO TVARKA
   1. Sutarčiai taikoma mišri kainodara (vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“ (toliau – Metodika)). Įrenginiui ir Paslaugoms taikoma fiksuotos kainos su peržiūra kainodara, po Garantinio laikotarpio pabaigos atsiradusių Įrenginio (jo dalių) gedimų remontui taikoma sutarties vykdymo išlaidų atlyginimo kainodara.
   2. Pradinės Sutarties vertė yra [*perkeliama iš užsakymo*] Eur, be pridėtinės vertės mokesčio (toliau – PVM). Šioje Sutartyje pradinės Sutarties vertė yra lygimaksimaliai pirkimui skirtai lėšų sumai be PVM.
   3. Įrenginio kaina yra [*perkeliama iš pasiūlymo*] Eur, be PVM. PVM sudaro [*perkeliama iš pasiūlymo*] Eur, Įrenginio kaina su PVM yra [*perkeliama iš pasiūlymo*] Eur.
   4. Paslaugų 1 (vienų) metų kaina yra [*perkeliama iš pasiūlymo*] Eur, be PVM. PVM sudaro [*perkeliama iš pasiūlymo*] Eur, Paslaugų 1 (vienų) metų kaina su PVM yra [*perkeliama iš pasiūlymo*] Eur.
   5. Sutarties galiojimo metu po Garantinio laikotarpio pabaigos atsiradus Įrenginio (jo dalies) gedimams Užsakovas apmoka Įrenginio (jo dalies) gedimų pašalinimo faktiškai patirtas išlaidas pagal Tiekėjo pateiktą rašytinį išlaidų pagrindimą;
      1. Užsakovui pareikalavus, Tiekėjas privalo per 5 (penkias) darbo dienas pateikti detalią patirtų išlaidų ataskaitą, taip pat išlaidas pagrindžiančius trečiųjų šalių dokumentus;
      2. Į faktiškai patirtas išlaidas negali būti įtrauktas Tiekėjo pelnas;
      3. Įrenginio gedimų po Garantinio laikotarpio pabaigos šalinimo išlaidos, įskaitant Tiekėjo patiriamas išlaidas, bus apmokėtos ne didesnėmis nei rinką atitinkančiomis kainomis.
   6. Į Įrenginio ir Paslaugų kainą yra įskaičiuoti visi mokesčiai ir visos Tiekėjo išlaidos, apimančios viską, ko reikia visiškam ir tinkamam Sutarties įvykdymui (įskaitant sąskaitų faktūrų pateikimo Sutarties 5.10 punkte numatytomis priemonėmis išlaidas).
   7. Bet kuri šalis turi teisę inicijuoti Paslaugų kainos perskaičiavimą po 12 (dvylikos) mėnesių nuo Sutarties įsigaliojimo dienos, jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis, buvo didesnė nei 5 (penki) proc. arba mažesnė nei -5 (penki) proc. Kaina perskaičiuojama pasikeitusios infliacijos procentu. Šalis, inicijuojanti Paslaugų kainos perskaičiavimą, privalo pateikti tinkamus įrodymus, pagrindžiančius Sutartyje nurodytų aplinkybių, suteikiančių teisę keisti Paslaugų kainą, egzistavimą. Paslaugų kaina laikoma perskaičiuota, kai šalys pasirašo susitarimą dėl jos perskaičiavimo, kuris tampa neatskiriama Sutarties dalis. Perskaičiuota kaina taikoma nuo sekančio ataskaitinio laikotarpio po perskaičiavimo teikiamoms Paslaugoms. Paslaugų kainos perskaičiavimas dėl kitų mokesčių pasikeitimo, išskyrus Paslaugų kainos perskaičiavimą dėl pasikeitusio PVM, nebus atliekamas.
   8. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo Įrenginio ar teikiamų Paslaugų Sutartyje nurodytai kainai, Sutartyje nurodyta Įrenginio ar/ir Paslaugų kaina perskaičiuojama ją didinant arba mažinant. Perskaičiavimas įforminamas Sutarties pakeitimu, kuris tampa neatskiriama Sutarties dalimi. Perskaičiuota kaina taikoma už tą Įrenginį ar Paslaugų dalį, už kurią sąskaita faktūra išrašoma galiojant naujam PVM. Jeigu Paslaugų kainos perskaičiavimą dėl pasikeitusio (padidėjusio ar sumažėjusio) PVM inicijuoja Tiekėjas, jis turi raštu kreiptis į Užsakovą ir pateikti konkrečius skaičiavimus dėl pasikeitusio PVM įtakos Įrenginio ir/ar Paslaugų kainai. Užsakovas taip pat turi teisę inicijuoti kainos perskaičiavimą dėl pasikeitusio PVM.
   9. Jei Sutarties kaina buvo peržiūrėta pagal Sutartyje nurodytas kainų peržiūros sąlygas, atitinkamai patikslinama (didėja arba mažėja) pradinės Sutarties vertė.
   10. Vykdant Sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis.
   11. Mokėjimų terminai, nesusieti su finansavimu, gaunamu iš trečiųjų šalių. Užsakovas sumoka Tiekėjui už Įrenginį šalims pasirašius Perdavimo–priėmimo aktą, ir Tiekėjui Sutartyje nustatyta tvarka pateikus sąskaitą faktūrą, ne vėliau kaip per 30 (trisdešimt) kalendorinių dienų nuo sąskaitos faktūros priėmimo per Sutarties 5.10 punkte numatytas priemones dienos, lėšas pervesdamas į Tiekėjo banko sąskaitą, nurodytą Sutartyje.

arba

5.11 Mokėjimų terminai, susieti su finansavimu, gaunamu iš trečiųjų šalių. Užsakovas sumoka Tiekėjui už Įrenginį šalims pasirašius Perdavimo–priėmimo aktą, ir Tiekėjui Sutartyje nustatyta tvarka pateikus sąskaitą faktūrą, ne vėliau kaip per 60 (šešiasdešimt) kalendorinių dienų nuo sąskaitos faktūros priėmimo per Sutarties 5.10 punkte numatytas priemones dienos, lėšas pervesdamas į Tiekėjo banko sąskaitą, nurodytą Sutartyje.

* 1. Užsakovas sumoka Tiekėjui už per 1 (vienerius) metus tinkamai ir kokybiškai suteiktas Paslaugas šalims pasirašius Paslaugų perdavimo–priėmimo aktą ir Tiekėjui Sutartyje nustatyta tvarka pateikus sąskaitą faktūrą, ne vėliau kaip per 15 (penkiolika) kalendorinių dienų nuo sąskaitos faktūros priėmimo per Sutarties 5.10 punkte numatytas priemones dienos, lėšas pervesdamas į Tiekėjo banko sąskaitą, nurodytą Sutartyje.
  2. Sumokėjimo diena – tai diena, kai lėšos išskaitomos iš Užsakovo sąskaitos. Jeigu mokėjimo termino diena sutampa su poilsio diena, tai mokėjimų pagal Sutartį mokėjimo diena laikoma po jos einanti darbo diena.
  3. Tiekėjui pageidaujant Užsakovas sumoka Tiekėjui avansą – ne daugiau kaip 30 proc. Sutarties 5.3. punkte nurodytos Įrenginio kainos be PVM. Dėl avanso mokėjimo Tiekėjas turi kreiptis į Užsakovą per 20 (dvidešimt) darbo dienų po Sutarties įsigaliojimo, pateikdamas išankstinio mokėjimo sąskaitą ir išankstinio mokėjimo grąžinimo garantiją – Lietuvos Respublikoje ar užsienyje registruoto banko garantiją ar draudimo bendrovės laidavimo raštą, kuriame būtų nurodyta privaloma sąlyga pagal pirmą pareikalavimą (užtikrinimo sąlygos: avanso dydžio užtikrinimo suma; galiojimo laikas – išankstinio mokėjimo užtikrinimo garantija turi galioti tol, kol bus užskaitytas išankstinis mokėjimas; besąlyginis ir neatšaukiamas įsipareigojimas sumokėti užtikrinimo sumą ne ginčo tvarka per nustatytą terminą, gavus pirmą raštišką Užsakovo reikalavimą mokėti, patvirtinantį: a) kad Tiekėjas pagal Sutarties sąlygas negražino išankstinio mokėjimo ir, b) sumą, kurios Tiekėjas negrąžino). Tiekėjas Lietuvos Respublikoje ar užsienyje registruoto banko garantiją ar draudimo bendrovės laidavimo raštą turi iš anksto suderinti su Užsakovu. Užsakovas sumoka Tiekėjui per [...] *(Kai mokėjimų terminai, susieti su finansavimu, gaunamu iš trečiųjų šalių – per 60 k.d., kai nesusieti – per 30 k.d.)* kalendorinių dienų nuo išankstinio mokėjimo sąskaitos faktūros ir išankstinio mokėjimo grąžinimo garantijos gavimo dienos. Sumokėto avanso suma išskaitoma iš mokėjimo sumos. Tuo atveju, jei Sutartis neįvykdyta ar įvykdyta nepilnai, išmokėta ir neužskaityta avanso suma grąžinama Užsakovui. Jei išankstinio mokėjimo grąžinimą užtikrinantis Lietuvos Respublikoje ar užsienyje registruotas bankas ar draudimo bendrovė taptų nemokiu (-ia), paskelbtų apie ketinimą nebevykdyti įsipareigojimų ar iš kitų aplinkybių būtų aišku, jog nebegalės įvykdyti prisiimtų įsipareigojimų, Užsakovas turi teisę reikalauti, kad Tiekėjas pateiktų naują išankstinio mokėjimo grąžinimo užtikrinimą, atitinkantį šio Sutarties punkto reikalavimus.
  4. Kai išmokėtas avansas, likusi Įrenginio kaina sumokama 7.1. punkte nustatyta tvarka perdavus-priėmus Įrenginį. Kai avansas neišmokėtas (Tiekėjui nepaprašius ar nepateikus tinkamo išankstinio mokėjimo grąžinimo užtikrinimo), visa kaina už Įrenginį sumokama po jo perdavimo-priėmimo.

1. SUTARTIES ĮVYKDYMO UŽTIKRINIMAS
   1. Tiekėjas ne vėliau kaip per 10 (dešimt) darbo dienų nuo Sutarties pasirašymo dienos Sutarties prievolių įvykdymo užtikrinimui privalo pateikti Lietuvos Respublikoje ar užsienio valstybėje registruoto banko garantiją arba draudimo bendrovės laidavimo raštą su polisu, kuris turi būti savarankiškas reikalavimas (toliau – Sutarties įvykdymo užtikrinimas). Sutarties įvykdymo užtikrinimo vertės dydis – ne mažiau kaip 5 proc. (penki procentai) nuo Įrenginio kainos su PVM. Sutarties įvykdymo užtikrinimas turi būti besąlyginis ir neatšaukiamas, ir turi galioti ne mažiau kaip 60 kalendorinių dienų ilgiau nei 3.2.1 punkte nurodytas Įrenginio perdavimo terminas. Jei Tiekėjas per šiame Sutarties punkte nurodytą laikotarpį Sutarties įvykdymo užtikrinimo nepateikia, laikoma, kad Tiekėjas atsisakė sudaryti Sutartį.
   2. Sutarties įvykdymo užtikrinimas yra skirtas visų Tiekėjo sutartinių įsipareigojimų įvykdymo užtikrinimui, įskaitant, bet neapsiribojant, netesybų mokėjimui užtikrinti. Jei Sutartis yra nutraukiama dėl bet kokios priežasties, Sutarties įvykdymo užtikrinimas gali būti panaudotas bet kokiai iš Tiekėjo Užsakovui priklausančiai pinigų sumai susigrąžinti. Sutarties įvykdymo užtikrinimu Užsakovas gali pasinaudoti, nepriklausomai nuo Sutarties nutraukimo.
   3. Pratęsus Tiekėjo sutartinių įsipareigojimų įvykdymo terminą, atitinkamai turi būti pratęstas ir Sutarties įvykdymo užtikrinimo galiojimo terminas. Tiekėjas turi užtikrinti, kad pratęsiant Sutarties įvykdymo užtikrinimo terminą neatsirastų laikotarpis, per kurį Tiekėjo prievolių vykdymas būtų neužtikrintas.
   4. Sutarties įvykdymo užtikrinimas ir (ar) užtikrinimą patvirtinantis dokumentas per 5 (penkias) darbo dienas nuo Tiekėjo rašytinio pareikalavimo pateikimo momento grąžinamas Tiekėjui, jei jis laiku ir tinkamai įvykdė visus sutartinius įsipareigojimus arba Sutarties įvykdymo užtikrinimas tapo nebereikalingas dėl kitų priežasčių.
2. ĮRENGINIO PERDAVIMAS, PASLAUGŲ TEIKIMAS, PERDAVIMAS/PRIĖMIMAS
   1. Įrenginio perdavimo-priėmimo tvarka:
      1. Tiekėjas Įrenginį gali perduoti ne anksčiau nei baigti visi Saulės elektrinės įrengimo darbai ir Tiekėjui išduotas Valstybinės energetikos reguliavimo tarybos leidimas gaminti elektros energiją Sutarties 3.2.1 punkte nurodytoje Saulės elektrinėje.
      2. Apie 7.1.1 punkte nurodytų sąlygų įvykdymą Tiekėjas Užsakovą informuoja raštu. Užsakovas per 5 darbo dienas nuo tokio pranešimo gavimo dienos organizuoja Įrenginio techninį įvertinimą, dalyvaujant Tiekėjo atsakingam asmeniui.
      3. Įrenginys perduodamos Sutarties šalims pasirašant Perdavimo–priėmimo aktą, kuris pasirašomas 2 (dviem) vienodą teisinę galią turinčiais egzemplioriais po vieną kiekvienai šaliai. Užsakovas įsipareigoja priimti Įrenginį, atitinkantį Sutartyje, Techninėje specifikacijoje ir Lietuvos Respublikoje galiojančiuose teisės aktuose nustatytus reikalavimus, pasirašydamas Perdavimo–priėmimo aktą ne vėliau kaip per 5 (penkias) darbo dienas nuo Tiekėjo kreipimosi dienos, arba per šį terminą nurodyti Įrenginio trūkumus Tiekėjui. Abiem šalims pasirašius Įrenginio Perdavimo–priėmimo aktą, Tiekėjas įsipareigoja ne vėliau kaip per 5 (penkias) kalendorines dienas Sutartyje nustatyta tvarka pateikti sąskaitą faktūrą.
   2. Paslaugų teikimo, perdavimo priėmimo tvarka:
      1. Paslaugų teikimo pradžia yra Įrenginio Perdavimo – priėmimo akto pasirašymo diena.
      2. Paslaugų teikimo ataskaitinis laikotarpis – 1 (vieneri) metai nuo Įrenginio Perdavimo- priėmimo akto pasirašymo dienos.
      3. Paslaugų teikimo rezultatas Užsakovui perduodamas Sutarties šalims pasirašant Perdavimo–priėmimo aktą. Šalys sulygsta, kad jei tai aiškiai nurodyta sąskaitoje faktūroje, priėmimo-perdavimo aktu laikyti ir Šalių tinkamai įgaliotų asmenų patvirtintą ir pasirašytą sąskaitą faktūrą.
      4. Tiekėjas, įvykdęs Sutartyje numatytus įsipareigojimus, turi kreiptis į Užsakovą dėl Paslaugų rezultato Užsakovui perdavimo ir Paslaugų Perdavimo–priėmimo akto pasirašymo. Užsakovas įsipareigoja priimti tinkamai ir laiku suteiktas Paslaugas, pasirašydamas Perdavimo–priėmimo aktą ne vėliau kaip per 5 (penkias) darbo dienas nuo Tiekėjo kreipimosi dienos, arba per šį terminą nurodyti suteiktų Paslaugų trūkumus Tiekėjui. Abiem Sutarties šalims pasirašius Paslaugų Perdavimo–priėmimo aktą, Tiekėjas įsipareigoja ne vėliau kaip per 5 (penkias) kalendorines dienas Sutartyje nustatyta tvarka pateikti sąskaitą faktūrą, jei sąskaita faktūra pagal Sutarties 7.2.3 punktą neprilyginama priėmimo perdavimo aktui.
   3. Tiekėjas garantuoja, kad Perdavimo–priėmimo aktu perduotas Įrenginys/Paslaugos atitinka Sutartyje, Techninėje specifikacijoje ir Lietuvos Respublikoje galiojančiuose teisės aktuose nustatytus reikalavimus. Jeigu perdavimo ir priėmimo metu nustatoma, kad Įrenginys/Paslaugos neatitinka Sutartyje, Techninėje specifikacijoje ir (ar) Lietuvos Respublikoje galiojančiuose teisės aktuose nustatytų reikalavimų, Užsakovas turi teisę nepasirašyti Įrenginio/Paslaugų Perdavimo–priėmimo akto, raštu Tiekėjui nurodydamas Įrenginio/Paslaugų teikimo trūkumus. Tiekėjas, gavęs šiame Sutarties punkte nurodytą Užsakovo pranešimą, privalo visus Užsakovo nurodytus Įrenginio/Paslaugų trūkumus pašalinti taip, kad Užsakovui perduodamas Įrenginys/Paslaugos visiškai atitiktų Sutarties, Techninės specifikacijos ir (ar) Lietuvos Respublikoje galiojančių teisės aktų nustatytus reikalavimus.
   4. Užsakovui žinoma, kad jeigu jis netampa Gaminančiu vartotoju per Sutartyje numatytus terminus arba netenka Sutarties galiojimo laikotarpiu Gaminančio vartotojo statuso, ir (ar) netenka nuosavybės/panaudos teisės į Elektros energijos vartojimo vietą, jis negalės Įrenginiu naudotis pagal tiesioginę paskirtį, tačiau privalės mokėti už Paslaugas Sutarties galiojimo laikotarpiu.
   5. Jeigu Tiekėjas per Užsakovo nurodytą protingą terminą Užsakovo nurodytų Įrenginio/Paslaugų trūkumų nepašalina, Užsakovas įgyja teisę imtis visų reikiamų savo teisių gynybos priemonių, įskaitant bet neapsiribojant, Sutartyje numatytų netesybų taikymą, Sutarties nutraukimą ir (arba) Sutarties įvykdymo užtikrinimo priemonių taikymą bei nuostolių išieškojimą.
3. NUOSAVYBĖS TEISĖ IR JOS REALIZAVIMAS. PIRMUMO TEISIŲ ATSISAKYMAS
   1. Nuosavybės teisė į Įrenginį pereina Užsakovui nuo Perdavimo – priėmimo akto pasirašymo dienos.
   2. Nuosavybės teisę Užsakovas turės teisę įgyvendinti atsižvelgdamas į kitų bendraturčių, įsigijusių įrenginius Saulės elektrinėje, interesus.
   3. Užsakovo įsigytas Įrenginys kartu su Saulės elektrinėje esančiais kitais įrenginiais priklausys bendrąja daline nuosavybe jų savininkams. Užsakovui tenkantis Įrenginys Saulės elektrinėje yra apibrėžtas Sutarties 3.2.1 punkte.
   4. Užsakovas, proporcingai savo daliai, nurodytai Sutarties 3.2.1 punkte, atsako tretiesiems asmenims pagal prievoles, susijusias su bendru daiktu (įrenginiais esančiais Saulės elektrinėje), taip pat privalo apmokėti išlaidas jam išlaikyti ir išsaugoti, mokesčiams, rinkliavoms ir kitoms įmokoms.
   5. Šia Sutartimi Užsakovas atsisako pirmumo teisės įsigyti kitus Saulės elektrinėje esančius įrenginius, t. y. Saulės elektrinės įrenginių bendraturčiai galės parduoti jiems tenkančią Saulės elektrinės įrenginių dalį Sutarties nustatyta tvarka, neteikiant pranešimo kitiems bendraturčiams apie ketinimą parduoti savo dalį ne bendraturčiui.
   6. Jeigu Tiekėjas nevykdo arba netinkamai vykdo savo pareigas pagal Sutartį, Užsakovas neprieštarauja, kad jo kontaktiniai duomenys būtų atskleisti kitiems Saulės elektrinės bendraturčiams, siekiant įgyvendinti bendraturčių teisę susitarti dėl kito Paslaugų teikėjo pasirinkimo, tam, kad Paslaugų tiekimas nebūtų sutrikdytas arba būtų sutrikdytas kaip įmanoma trumpesnį terminą.
4. ĮRENGINIO IR PASLAUGŲ KOKYBĖ IR GARANTINIAI ĮSIPAREIGOJIMAI
   1. Tiekėjas garantuoja Įrenginio kokybę, efektyvumą bei paslėptų trūkumų nebuvimą. Įrenginys privalo atitikti Techninėje specifikacijoje, Sutarties sąlygose pateiktus reikalavimus, taip pat Įrenginys bei jo komponentai turi atitikti gamintojo standartus.
   2. Garantinių įsipareigojimų terminas Įrenginiui ir jo dalims nustatytas Sutartyje ir Techninėje specifikacijoje. Garantinis terminas visoms pakeistoms ar sutaisytoms Įrenginio dalims vėl įsigalioja nuo tinkamai pakeistų, sutaisytų komponentų ar jų dalių sumontavimo į Įrenginį dienos.
   3. Įvykus avarijai ar Įrenginio sutrikimui, Tiekėjas įsipareigoja nedelsiant informuoti apie tai Užsakovą ir greičiausiai techniškai įmanomu laiku, bet ne vėliau kaip per 30 (trisdešimt) kalendorinių dienų, o atvejais, kai atstatyti veikimo neįmanoma dėl ne nuo Tiekėjo priklausančių aplinkybių, tokių kaip užsakytų atsarginių dalių pristatymo vėlavimas ir pan., ne vėliau kaip per 90 (devyniasdešimt) kalendorinių dienų nuo sužinojimo apie avariją ar sutrikimą dienos, atstatyti Saulės elektrinės (ir joje esančių įrenginių) veikimą;
   4. Tiekėjas garantuoja įrenginio efektyvumą bei užtikrina Gamybos įsipareigojimo įvykdymą. Įrenginys per ataskaitinį laikotarpį faktiškai turi pagaminti ir į elektros tinklus patiekti, ne mažesnį kaip 95 proc. Sutarties 3.2.1 punkto 1 lentelės 2.5 eilutėje nurodyto elektros energijos kiekio, perskaičiuoto pagal Sutarties 9.5 punkte nurodytas sąlygas.
   5. Ataskaitinio laikotarpio Gamybos įsipareigojimo dydis perskaičiuojamas šiais atvejais:
      1. jeigu pagal Lietuvos hidrometeorologijos tarnybos duomenis ataskaitiniais metais bendroji saulės spinduliuotė artimiausioje matavimo vietoje yra daugiau kaip 5 proc. mažesnė už 1050 kWh/m2., Tiekėjo Gamybos įsipareigojimas mažinamas procentiniu dydžiu atitinkančiu sumažėjusią saulės spinduliuotę;
      2. Antrais ir kiekvienais sekančiais ataskaitiniais metais Gamybos įsipareigojimas sumažinamas procentiniu dydžiu atsižvelgiant į modulių efektyvumo garantiją, pagal formulę S = (100 – Efm)/24, kur Efm - suteikta modulių efektyvumo garantija po 25 metų nurodyta sutarties 3.2.1 punkto 1 lentelės 2.6 eilutėje.
   6. Elektros energijos Gamybos įsipareigojimo ataskaitinio laikotarpio pradžia – pirmo pilno mėnesio pirmoji diena nuo Užsakovo tapimo Gaminančiu vartotoju dienos. Gamybos įsipareigojimo ataskaitinis laikotarpis - 1 (vieneri) metai.
   7. Pagamintas ir faktiškai į elektros tinklus patiektas elektros energijos kiekis skaičiuojamas pagal AB “Energijos skirstymo operatorius” (toliau – ESO) elektros energijos apskaitos prietaisų parodymus.
5. ŠALIŲ ATSAKOMYBĖ
   1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
   2. Užsakovui laiku nesumokėjus Tiekėjui dėl Užsakovo kaltės, Tiekėjas turi teisę reikalauti 0,02 (dviejų šimtųjų) proc. dydžio delspinigių už kiekvieną uždelstą kalendorinę dieną nuo vėluojamos sumokėti sumos su PVM.
   3. Jeigu Tiekėjas neperduoda ar vėluoja perduoti Įrenginį per Sutartyje nurodytą terminą, Užsakovui raštu pareikalavus, Tiekėjas turi sumokėti 0,02 (dviejų šimtųjų) proc. dydžio delspinigius nuo Įrengino kainos su PVM, nurodytos Sutarties 5.3 punkte, už kiekvieną uždelstą vykdyti ar ištaisyti netinkamai vykdomus sutartinius įsipareigojimus dieną.
   4. Jeigu Tiekėjas nevykdo, netinkamai ar ne laiku atlieka Sutartyje ir Techninėje specifikacijoje nurodytas Paslaugas, Užsakovui raštu pareikalavus, Tiekėjas už kiekvieną nustatytą atvejį turi sumokėti 5 procentų baudą nuo Paslaugų kainos su PVM nurodytos Sutarties 5.4 punkte.
   5. Delspinigių sumokėjimas neatleidžia Sutarties šalių nuo pareigos vykdyti Sutartyje prisiimtus įsipareigojimus.
   6. Tuo atveju, jei per pirmuosius vienerius Gamybos įsipareigojimo ataskaitinius metus Įrenginys į elektros tinklus patieks mažiau elektros energijos nei nurodyta Sutartes 3.2.1 punkte, Tiekėjo atžvilgiu taikoma atsakomybė:
      1. Jeigu energijos (kWh/metus) pagaminama mažiau kaip 95 procentai, bet ne mažiau kaip 80 procentų Gamybos įsipareigojimo – Tiekėjui taikoma 10 proc. dydžio bauda nuo Įrenginio kainos su PVM;
      2. Jeigu energijos (kWh/metus) pagaminama mažiau kaip 80 procentų, bet ne mažiau kaip 65 procentai Gamybos įsipareigojimo – Tiekėjui taikoma 20 proc. dydžio bauda nuo Įrenginio kainos su PVM;
      3. Jeigu energijos (kWh/metus) pagaminama mažiau kaip 65 procentai, bet ne mažiau kaip 50 procentų Gamybos įsipareigojimo – Tiekėjui taikoma 30 proc. dydžio bauda nuo Įrenginio kainos su PVM;
      4. Jeigu energijos (kWh/metus) pagaminama mažiau kaip 50 procentų Gamybos įsipareigojimo – tai laikoma esminiu Sutarties pažeidimu, už kurį Tiekėjui taikoma Įrenginio kainos su PVM dydžio bauda.
   7. Įrenginiui faktiškai per 1 (vienerius) metus pagaminus ir į elektros tinklus patiekus mažiau elektros energijos nei Sutarties 9.4 punkte nurodyta, Tiekėjas moka Užsakovui baudą už nepagamintą energiją, kuri skaičiuojama pagal formulę B = (Ep\*95% - Ef)\*Pv, kur: Ep – Gamybos įsipareigojimo dydis, perskaičiuotas pagal Sutarties 9.5 punkto nuostatas,Ef – faktinis energijos kiekis Pv – vidutinė elektros energijos kaina Užsakovui per ataskaitinį laikotarpį, už ne iš Įrenginio patiekiamą elektros energiją.
   8. Tiekėjas nemoka Sutarties 10.6 ir 10.7 punkte nurodytos baudos, jeigu mažiau elektros energijos nei, kad nustatytas Gamybos įsipareigojimas, buvo pagaminta ne dėl Tiekėjo kaltės t. y. Saulės elektrinė arba jos dalis per ataskaitinį laikotarpį ilgiau nei 14 kalendorinių dienų negalėjo veikti dėl elektros tinklų atjungimo, stichinių nelaimių, nenugalimos jėgos aplinkybių ar trečiųjų asmenų veiklos ar transformatorinių pastočių gedimų, turėjusių tiesioginės įtakos elektros energijos gamybai.
   9. Tiekėjas baudas įsipareigoja sumokėti ne vėliau kaip per 5 (penkias) darbo dienas nuo Užsakovo raštiško reikalavimo sumokėti baudą pateikimo dienos. Tiekėjui vėluojant sumokėti baudą Užsakovui šioje Sutartyje nustatyta tvarka, Tiekėjas įsipareigoja, Užsakovui raštu pareikalavus, mokėti Užsakovui 0,02% (dviejų šimtųjų) dydžio delspinigius nuo laiku nesumokėtos baudos sumos už kiekvieną uždelstą dieną.
   10. Nutraukus Sutartį dėl Tiekėjo padaryto esminio Sutarties pažeidimo, Tiekėjas privalo sumokėti 5 proc. (penkių procentų) pradinės Sutarties vertės dydžio baudą, kuri laikytina minimaliais Užsakovo nuostoliais. Baudos sumokėjimas nesiejamas su visišku Užsakovo patirtų nuostolių atlyginimu ir neatleidžia Tiekėjo nuo pareigos juos visiškai atlyginti. Užsakovas turi teisę išskaičiuoti baudą iš Tiekėjui mokėtinų sumų, o jei mokėtinų sumų nėra, Tiekėjas privalo sumokėti baudą per 5 (penkias) darbo dienas nuo Užsakovo rašytinio pareikalavimo gavimo dienos. Šiame punkte nustatyta bauda netaikoma jeigu sutartis nutraukiama dėl 10.6.4 p. nustatyto esminio Sutarties pažeidimo.
   11. Jei Tiekėjas vykdydamas Sutartį nesilaiko galiojančių teisės aktų reikalavimų arba nevykdo arba netinkamai vykdo šioje Sutartyje numatytus įsipareigojimus, ir dėl to bet kuris trečiasis asmuo (kompetentingos įgaliotos valstybinės institucijos ar organizacijos ir pan.) pritaiko baudas ar kitas sankcijas Užsakovui, ir (ar) Užsakovas patiria nuostolių, Tiekėjas įsipareigoja atlyginti Užsakovui visus jo dėl to patirtus tiesioginius ir netiesioginius nuostolius ar žalą bei papildomas išlaidas.
   12. Tiekėjas visais atvejais atsako už Paslaugų teikimo metu jo pasitelktų asmenų padarytus nuostolius ar žalą, nepriklausomai nuo to, ar tokie nuostoliai ar žala būtų padaryta Užsakovui, jo darbuotojams, turtui ar bet kokiems tretiesiems asmenims ir jų turtui.
6. NENUGALIMOS JĖGOS APLINKYBĖS *(FORCE MAJEURE)*
   1. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (force majeure).
   2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso (toliau ˗ Civilinis kodeksas) 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
   3. Šalis negalinti vykdyti pagal Sutartį savo įsipareigojimų dėl nenugalimos jėgos aplinkybių veikimo privalo raštu apie tai pranešti kitai šaliai per 5 (penkias) darbo dienas nuo tokių aplinkybių atsiradimo pradžios. Pranešimo taip pat reikalaujama, kai išnyksta įsipareigojimų nevykdymo pagrindas.
   4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
   5. Nenugalimos jėgos aplinkybėms pasibaigus, toliau vykdomi Sutartyje numatyti šalių įsipareigojimai, jei šalys nesusitaria kitaip.
   6. Jeigu nenugalimos jėgos aplinkybės ir jų padariniai tęsiasi ilgiau negu 3 (tris) mėnesius, kiekviena šalis turi teisę atsisakyti vykdyti savo įsipareigojimus ir nutraukti Sutartį.
7. KONFIDENCIALUMO ĮSIPAREIGOJIMAI
   1. Šalys sutinka laikyti visą dokumentaciją ir informaciją, kurią Sutarties Šalys gauna viena iš kitos vykdydama Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Už informacijos pagal šią Sutartį paskleidimą, kalta Šalis, privalo atlyginti dėl to atsiradusius nuostolius.
   2. Šio įsipareigojimo pažeidimu nebus laikomas viešas informacijos apie Užsakovą atskleidimas, jei Užsakovas pažeidžia mokėjimo terminus, ir informacijos apie Tiekėją atskleidimas, jei Tiekėjas pažeidžia Įrenginio perdavimo ir / ar Paslaugų teikimo sąlygas ir/ar terminus.
   3. Konfidencialumo įsipareigojimai išlieka ir po Sutarties pasibaigimo.
8. SUTARTIES GALIOJIMAS IR PRATĘSIMAS
   1. Sutartis įsigalioja ją pasirašius abiem šalims ir Tiekėjui pateikus reikalaujamą Sutarties įvykdymo užtikrinimą (jeigu Sutarties 6 skyriuje „Sutarties įvykdymo užtikrinimas“ nustatyta, kad reikalaujama, jog Sutarties įvykdymas būtų užtikrinamas) bei galioja iki visiško Sutarties šalių sutartinių įsipareigojimų įvykdymo arba Sutarties nutraukimo Sutartyje ar įstatymuose nustatytais atvejais.
   2. Jei kuri nors Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
   3. Šioje Sutartyje nurodytų Paslaugų teikimas šalių sutarimu gali būti pratęstas, bendras tokių pratęsimų terminas negali būti ilgesnis nei 5 metai.
   4. Jeigu bus pratęstas Įrenginio perdavimo terminas, tai Tiekėjas atitinkamai savo sąskaita ne vėliau kaip iki užtikrinimo galiojimo termino pabaigos turi pratęsti Sutarties įvykdymo užtikrinimui pateikto banko garantijos arba draudimo bendrovės laidavimo rašto galiojimo terminą ir pateikti tai įrodančius dokumentus Užsakovui.
9. SUTARTIES NUTRAUKIMAS IR KEITIMAS
   1. Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama joje nustatytomis sąlygomis ir tvarka:
      1. Paslaugų teikimo terminas keičiamas vadovaujantis Sutarties 13.3 punkte nustatytomis sąlygomis ir tvarka;
      2. Įrenginio ir Paslaugų kaina gali būti keičiama Sutarties 5 skyriuje nustatyta tvarka;
      3. Elektros energijos vartojimo vietos ir vartojimo vietoms priskiriama galia nurodytos Sutarties 3.2.2. punkte gali būti Užsakovo keičiami nekeičiant bendros Sutarties 3.2.1 punkte nurodytos galios;
      4. Viešųjų pirkimų įstatyme nustatytais pagrindais, sąlygomis ir tvarka, jeigu Sutarties sąlygų keitimas nenumatytas Pirkimo sutartyje.
      5. Sutarties vykdymo metu Paslaugos gali būti keičiamos, Užsakovui pareikalavus, kad Paslaugos atitiktų Sutarties 4.5.16 punkto reikalavimus.
   2. Sutartis gali būti nutraukta:
      1. rašytiniu abipusiu šalių susitarimu (išskyrus, esant esminiam Sutarties pažeidimui);
      2. Sutartyje nustatytais atvejais ir tvarka;
      3. kitais Civilinio kodekso nustatytais atvejais.
   3. Užsakovas, nesikreipdamas į teismą, gali vienašališkai nutraukti Sutartį, raštu įspėjęs Tiekėją prieš 10 (dešimt) kalendorinių dienų, jeigu:
      1. Tiekėjui iškeliama restruktūrizavimo arba bankroto byla, Tiekėjas likviduojamas, sustabdo savo ūkinę veiklą arba kai įstatymuose ar kituose teisės aktuose nustatyta tvarka susidaro analogiška situacija ir šios aplinkybės trukdo tinkamai laiku vykdyti Sutartimi prisiimtus įsipareigojimus;
      2. esant esminiam Sutarties pažeidimui, kaip tai numatyta Sutartyje ir (ar) Civiliniame kodekse. Šalys susitaria, kad be kitų Sutarties sąlygose nurodytų esminių sutarties pažeidimų, Tiekėjo padarytu esminiu Sutarties pažeidimu laikoma:
         1. jeigu Tiekėjas ilgiau kaip 30 dienų vėluoja perduoti Įrenginį, dėl Tiekėjo kaltės;
         2. jeigu Tiekėjas netenka leidimo gaminti elektros energiją.
      3. Sutartis buvo pakeista pažeidžiant Lietuvos Respublikos viešųjų pirkimų įstatymo (toliau – Viešųjų pirkimų įstatymas) 89 straipsnį;
      4. paaiškėjo, kad Tiekėjas, su kuriuo sudaryta Sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį;
      5. paaiškėjo, kad su Tiekėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.
      6. kitais, Viešųjų pirkimų įstatyme nustatytais, pagrindais.
   4. Tiekėjas, nesikreipdamas į teismą, gali vienašališkai nutraukti Sutartį, raštu įspėjęs Užsakovą apie Sutarties nutraukimą ne vėliau kaip prieš 20 (dvidešimt) kalendorinių dienų, jeigu Užsakovas ne dėl Tiekėjo kaltės arba nenugalimos jėgos aplinkybių vėluoja atlikti mokėjimą daugiau kaip 20 (dvidešimt) kalendorinių dienų nuo mokėjimo termino pabaigos ar padaro kitą esminį Sutarties pažeidimą, kaip tai numatyta Civiliniame kodekse;
   5. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
10. SUBTIEKĖJŲ PASITELKIMAS IR KEITIMAS
    1. [Sutarties vykdymui Tiekėjas nepasitelkia subtiekėjų.]

arba

15.1 [Sutarties vykdymui Tiekėjas pasitelkia savo Pasiūlyme nurodytus subtiekėjus, kuriais tiekėjas rėmėsi kvalifikacijai atitikti: [pavadinimas (-ai), įmonės kodas bei kvalifikacijos reikalavimas, kurį turi atitikti subtiekėjas], bei kitus iki Pirkimo sutarties sudarymo Tiekėjui žinomus subtiekėjus: (pavadinimas (-ai), įmonės kodas)]

* 1. Tiekėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami subtiekėjai.
  2. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
  3. Tiekėjas neturi teisės keisti subtiekėjų, kuriais Tiekėjas rėmėsi kvalifikacijai atitikti, be Užsakovo raštiško sutikimo. Tiekėjas, pakeitęs šiuos subtiekėjus be Užsakovo raštiško sutikimo, privalo sumokėti Užsakovui 500 Eur baudą. Pakartotinis šio Sutarties punkto nesilaikymas bus laikomas esminiu Sutarties pažeidimu.
  4. Sutarties vykdymo metu Tiekėjas gali keisti Sutartyje nurodytus ir/ar pasitelkti naujus subtiekėjus. Keičiantysis subtiekėjas, kuriuo tiekėjas rėmėsi kvalifikacijai atitikti, turi neturėti pašalinimo pagrindų bei atitikti 15.1 punkte nurodytus kvalifikacijos reikalavimus. Apie keičiamus ir/ar naujai pasitelkiamus subtiekėjus, kuriais Tiekėjas rėmiasi kvalifikacijai atitikti, Tiekėjas turi informuoti Užsakovą raštu nurodant subtiekėjo keitimo priežastis ir pateikiant kvalifikaciją (jei informacija apie kvalifikaciją nėra prieinama viešai) bei pašalinimo pagrindų nebuvimą patvirtinančius dokumentus ir gauti Užsakovo rašytinį sutikimą. Užsakovas taip pat reikalauja, kad Tiekėjas informuotų apie visų subtiekėjų (kuriais jis nesirėmė kvalifikacijai atitikti) pakeitimus Pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Nustačius viešuosius pirkimus reglamentuojančiuose teisės aktuose numatytus Tiekėjo pasitelkto ar planuojamo pasitelkti subtiekėjo, kuriuo remiamasi kvalifikacijai atitikti, pašalinimo pagrindus, Užsakovas reikalauja Tiekėjo per protingą terminą tokį subtiekėją pakeisti kitu.
  5. Jei Užsakovas turi pagrįstų įtarimų, kad subtiekėjas nekompetentingas vykdyti nustatytas pareigas, jis gali reikalauti, kad Tiekėjas surastų kitą subtiekėją, kuris netenkintų pirkimo sąlygose nurodytų pašalinimo pagrindų ir turėtų kvalifikaciją, atitinkančią pirkimo dokumentuose nustatytus kvalifikacijos reikalavimus (jei Tiekėjas rėmėsi subtiekėju kvalifikacijos reikalavimų atitikimui). Užsakovas raštišku prašymu kreipiasi į Tiekėją dėl šio subtiekėjo pakeitimo, nurodydamas motyvus. Tiekėjas, gavęs Užsakovo prašymą dėl Tiekėjo subtiekėjo pakeitimo, turi pareigą per protingą terminą, bet ne ilgesnį kaip 14 (keturiolika) dienų, pasiūlyti kitą subtiekėją Sutarties vykdymui bei gauti Užsakovo sutikimą jo paskyrimui. Užsakovui sutikus su subtiekėjo pakeitimu, Užsakovas kartu su Tiekėju raštu sudaro susitarimą dėl subtiekėjo pakeitimo, kurį pasirašo abi Sutarties šalys. Šis susitarimas yra neatskiriama Sutarties dalis.
  6. Jei Tiekėjas ne dėl Užsakovo kaltės per vieną mėnesį nuo tos dienos, kai paaiškėja, kad subtiekėjas nekompetentingas vykdyti nustatytas pareigas, į jo vietą nepaskiria kito subtiekėjo su ne žemesne kvalifikacija, tai bus laikoma esminiu Sutarties pažeidimu, ir Užsakovas turi teisę vienašališkai nutraukti Sutartį ir taikyti kitas Sutartyje numatytas savo teisių gynimo priemones.
  7. Subtiekėjams pageidaujant, Užsakovas su jais atsiskaitys tiesiogiai. Apie šią galimybę Užsakovas subtiekėją informuos atskiru pranešimu per 3 (tris) kalendorines dienas nuo informacijos iš Tiekėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 5 (penkias) kalendorines dienas informuoti Užsakovą. Tokiu atveju su Užsakovu, Tiekėju ir subtiekėju bus sudaroma trišalė sutartis, kurioje pateikiama tiesioginio atsiskaitymo su subtiekėju tvarka, įskaitant teisę Tiekėjui prieštarauti nepagrįstiems mokėjimams. Trišalės sutarties dėl tiesioginio atsiskaitymo su subtiekėju pasirašymas nekeičia Tiekėjo atsakomybės dėl Sutarties įvykdymo.

1. SUTARTIES VYKDYMUI PASKIRTŲ DARBUOTOJŲ (SPECIALISTŲ) PASITELKIMAS IR KEITIMAS
   1. Sutartį vykdys Tiekėjo Pasiūlyme nurodyti darbuotojai (specialistai).
   2. Tiekėjas neturi teisės keisti savo Pasiūlyme nurodytų darbuotojų (specialistų) be Užsakovo raštiško sutikimo. Tiekėjas, pakeitęs šiuos darbuotojus (specialistus) be Užsakovo raštiško sutikimo, privalo sumokėti Užsakovui 500 Eur baudą. Pakartotinis šio Sutarties punkto nesilaikymas bus laikomas esminiu Sutarties pažeidimu.
   3. Apie tai, kad Užsakovo patvirtintas darbuotojas (specialistas) (dėl ligos, darbo santykių pasibaigimo ar pan.) negali vykdyti Sutarties, Tiekėjas Užsakovą raštu privalo informuoti ne vėliau kaip kitą darbo dieną po to, kai tai sužino. Naujai pasitelkiamas ar keičiamas specialistas turi turėti ne žemesnę nei pirkimo dokumentuose atitinkamam specialistui nustatytą kvalifikaciją. Apie siūlomą kandidatą į keičiamo darbuotojo (specialisto) vietą Tiekėjas Užsakovą informuoja raštu, kartu pateikdamas reikiamus kandidato kvalifikaciją pagrindžiančius dokumentus. Užsakovas sutikimą Tiekėjui paskirti naują darbuotoją (specialistą) patvirtina raštu.
   4. Užsakovas turi teisę inicijuoti darbuotojo (specialisto), kuris netinkamai atlieka Sutartyje numatytas pareigas, pakeitimą, nurodydamas tokio prašymo motyvus. Tiekėjas, gavęs šiame Sutarties punkte nurodytą Užsakovo prašymą dėl paskirto darbuotojo (specialisto) pakeitimo, turi pareigą per protingą terminą, bet ne ilgesnį kaip 14 (keturiolika) kalendorinių dienų, paskirti kitą darbuotoją (specialistą) () ar užtikrinti, kad subtiekėjas paskirtų kitą darbuotoją (specialistą) Sutarties vykdymui, kuris atitiktų pirkimo dokumentuose nurodytus kvalifikacinius reikalavimus. Prieš paskiriant naują darbuotoją (specialistą), Tiekėjas turi informuoti Užsakovą apie jį bei Užsakovui pateikti jo kvalifikaciją patvirtinančius dokumentus. Užsakovas sutikimą Tiekėjui paskirti naują darbuotoją (specialistą) patvirtina raštu.
   5. Jei Tiekėjas ne dėl Užsakovo kaltės per vieną mėnesį nuo tos dienos, kai paaiškėja, kad darbuotojas (specialistas) negali vykdyti Sutarties, į jo vietą nepaskiria kito asmens su tokia pat kvalifikacija, tai bus laikoma esminiu Sutarties pažeidimu, ir Užsakovas turi teisę vienašališkai nutraukti Sutartį ir taikyti kitas Sutartyje numatytas savo teisių gynimo priemones.
2. SUSIRAŠINĖJIMAS
   1. Visi pranešimai, sutikimai ir kitas susižinojimas, kuriuos šalis gali pateikti pagal šią Sutartį, teikiami lietuvių kalba. Visa informacija, įspėjimai ar pranešimai, susiję su šia Sutartimi, privalo būti raštiški ir turi būti siunčiami elektroniniu paštu, registruotu laišku ar kurjeriniu paštu (su patvirtinimu apie įteikimą) arba įteikiami pasirašytinai Sutarties rekvizituose nurodytais adresais kitai Sutarties šaliai. Pranešimai kitai Sutarties šaliai, išsiųsti elektroniniu paštu, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena. Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo dienos.
   2. Jei pasikeičia šalies adresas ir (ar) kiti Sutartyje nurodyti duomenys, tokia šalis turi informuoti kitą šalį pranešdama ne vėliau, kaip per 3 (tris) kalendorines dienas nuo jų pasikeitimo momento. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
3. ASMENS DUOMENŲ TVARKYMAS
   1. Vykdydamos Sutartį šalys įsipareigoja asmens duomenų tvarkymą vykdyti teisėtai – laikydamosis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB ([Bendrasis duomenų apsaugos reglamentas](https://eur-lex.europa.eu/legal-content/LT/TXT/?uri=CELEX:32016R0679)) ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus šalių tvarkomi Sutarties vykdymo tikslais. Šalys pažymi, kad fiziniai asmenys, kurie yra pasitelkti Sutarčiai su šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir šalies nustatyta tvarka tam davė savo sutikimą.
4. GINČŲ SPRENDIMO TVARKA
   1. Dėl Sutarties kylantys ginčai sprendžiami derybų būdu, o per 30 (trisdešimt) dienų nuo derybų pradžios nepavykus išspręsti ginčo derybų būdu, ginčas bus sprendžiamas Lietuvos Respublikos civilinio proceso kodekso nustatyta tvarka Lietuvos Respublikos teismuose.
5. BAIGIAMOSIOS NUOSTATOS
   1. Pirkimo sutartis yra elektroniniu būdu suformuota CPO LT Elektroniniame kataloge remiantis Pirkimo sutarties forma be pakeitimų, išskyrus įterptą informaciją, kuri buvo Elektroniniame kataloge pateikta Užsakovo ir Tiekėjo;
   2. Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
   3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
   4. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
   5. Šalys supranta ir patvirtina, kad Sutarties ir Sutarties priedų sąlygos nelaikomos konfidencialia informacija. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.
   6. Šią Sutartį pasirašantis Tiekėjo atstovas patvirtina, kad veikia neviršydamas jam suteiktų įgaliojmų, kurie jam suteikti nepažeidžiant Lietuvos Respublikos įstatymų, Tiekėjo įstatų ir (ar) kitų steigimo dokumentų, Tiekėjo valdymo organų sprendimų bei jais patvirtintų reglamentų ir kitų teisės aktų reikalavimų. Pasirašant šią sutartį yra išreiškiama tikroji Tiekėjo valia.
   7. Šią Sutartį pasirašantys šalių atstovai patvirtina, kad Sutartis sudaryta laisva Sutarties šalių valia, ją pasirašantys Sutarties šalių atstovai Sutartį perskaitė, suprato jos turinį, pasekmes ir jos sudarymas visiškai atitinka šalių valią, ketinimus ir interesus.
   8. Sutartis sudaryta lietuvių kalba, dviem egzemplioriais, turinčiais vienodą teisinę galią, po vieną kiekvienai šaliai.
   9. Neatskiriama Sutarties dalis yra Sutarties priedai:
      1. Sutarties 1 priedas „Techninė specifikacija“.
6. ŠALIŲ JURIDINIAI ADRESAI, REKVIZITAI IR PARAŠAI

|  |  |  |
| --- | --- | --- |
| Užsakovas |  | Tiekėjas |
| [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |  | [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |
| Už Sutarties vykdymą atsakingas asmuo/asmenys: |  | Atsakingas asmuo/asmenys: |
| [Vardas, pavardė, pareigos] |  | [Vardas, pavardė, pareigos] |
| [Tel.] |  | [Tel.] |
| [El. paštas] |  | [El. paštas] |
| Už Sutarties ir pakeitimų paskelbimą atsakingas asmuo: |  |  |
| [vardas, pavardė, pareigos] |  |  |
| [Tel.] |  |  |
| Atstovaujantis asmuo:  Pareigos: |  | Atstovaujantis asmuo:  Pareigos: |
| Parašas: |  | Parašas: |
| Data: |  | Data: |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_